หุ้นไทยภาคเช้าปิดบวก 0.57 จุด
เช้าวันนี้ดัชนีหุ้นไทยปิดที่ระดับ 1,043.09 จุด เพิ่มขึ้น 0.57 จุด หรือ 0.05% มีมูลค่าการซื้อขาย 15,124.85 ล้านบาท
23 ธ.ค. 2554

เช้าวันนี้ดัชนีหุ้นไทยปิดที่ระดับ 1,043.09 จุด เพิ่มขึ้น 0.57 จุด หรือ 0.05% มีมูลค่าการซื้อขาย 15,124.85 ล้านบาท
ดัชนีหุ้นไทยเช้าวันที่ 23 ธ.ค.54 แกว่งตัวกรอบแคบในแดนบวก หลังตลาดหุ้นต่างประเทศปรับตัวเพิ่มขึ้นจากปัจจัยบวกเรื่องตัวเลขเศรษฐกิจสหรัฐที่ออกมาดีกว่าคาด แต่การปรับขึ้นยังจำกัด เพราะนักลงทุนกังวลปัญหาหนี้ยุโรปและวอลุ่มตลาดเบาบางในช่วงวันหยุดเทศกาลคริสต์มาส ส่งผลให้ดัชนีภาคเช้าปิดที่ระดับ 1,043.09 จุด เพิ่มขึ้น 0.57 จุด หรือ 0.05% มีมูลค่าการซื้อขาย 15,124.85 ล้านบาท 5 อันดับหุ้นที่มีมูลค่าการซื้อขายสูงสุด1. TMB ปิดที่ 1.68 บาท เพิ่มขึ้น 0.02 บาท หรือ 1.20% มูลค่าการซื้อขาย 543.91 ล้านบาท2. PTTEP ปิดที่ 172 บาท เพิ่มขึ้น 0.50 บาท หรือ 0.29% มูลค่าการซื้อขาย 246.40 ล้านบาท3. PTT ปิดที่ 322 บาท ราคาไม่เปลี่ยนแปลง มูลค่าการซื้อขาย 229.08 ล้านบาท4. BANPU ปิดที่ 550 บาท ราคาไม่เปลี่ยนแปลง มูลค่าการซื้อขาย  222.35 ล้านบาท5. ADVANC ปิดที่ 143.50 บาท ราคาไม่เปลี่ยนแปลง มูลค่าการซื้อขาย 208.06 ล้านบาท     บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังแกว่งตัวในเชิงบวก หลังการฟื้นตัวของตลาดหุ้นต่างประเทศ เนื่องจากตัวเลขเศรษฐกิจของสหรัฐที่ดีกว่าคาดหลายตัว และความกังวลเรื่องอุปทานน้ำมันส่งผลให้ราคาน้ำมันดีดตัวสูงขึ้น อย่างไรก็ดีการปรับตัวเพิ่มขึ้นยังค่อนข้างจำกัด เนื่องจากปัจจัยลบหลักอย่างเรื่องการแก้ไขหนี้สินของยุโรปยังคงเป็นความเสี่ยงในระยะต่อไป อีกทั้งการใกล้วันหยุดในเทศกาลคริสต์มาสทำให้นักลงทุนบางส่วนหายไปจากตลาด ทำให้วอลุ่มบางตาลง สำหรับกลยุทธ์การลงทุนแนะนำซื้อเก็งกำไรหุ้นรายตัว โดยให้แนวต้าน 1,051 จุด แนวรับ 1,036- 1,030 จุด